સ્વર્ગ અથવા સ્વર્ગની હેડ ઑફિસના આંકડા આપણે જોયા! આંકડા એકદમ તાજા નથી, પણ મરેલા નથી. આવો, સ્વર્ગની શાખાઓના થોડા ઘણા હાલ જાણીએ. અંદાજે પાંચ લાખ રેપ દર વર્ષે સાઉથ આફ્રિકા દેશમાં થાય છે, દેશની વસ્તી છે ૫.૬ કરોડ જેવી. એ દેશમાં તો સ્કૂલી બચ્ચાંઓમાં ‘જેક-રોલિંગ’ નામક એક રેપની રમત છે! ઇંગ્લેન્ડ ‘ને વેલ્સમાં પાંચમાંથી એક સ્ત્રીની જાતીય સતામણી થાય છે. લંડનમાં રેપના રિપોર્ટમાં ૨૦% રાઇઝ આવ્યો છે! છેલ્લાં ૪ વર્ષમાં અંગ્રેજોના સ્વદેશમાં રિપોર્ટ થયેલા રેપની સંખ્યા ડબલ થઈ છે. દેશની વસ્તી કુલ ૬૩ મિલ્યન. ઓસ્ટ્રેલિયામાં ૧૫%થી ઓછા રેપ પોલીસ સુધી પહોંચે છે. એમાંથી અમુક ટકા કેસમાં આગળ કામ ચાલે છે અને એમાંથી અમુક ટકા જ કેસ કોર્ટ સુધી પહોંચે છે. ગત ૫-૬ વર્ષમાં ઓસ્ટ્રેલિયામાં વિવિધ પ્રકારની જાતીય સતામણી વધી છે, જેમાં ફોન પરની હરકતો પણ આવી ગઈ. બ્રિટન અને ન્યૂઝીલેન્ડ કરતાં સેક્સ્યુઅલ ક્રાઇમ્સમાં ઓસ્ટ્રેલિયા ‘આગળ’ છે. બેલ્જિયમ, સ્વિડન, ફ્રાંસ, જર્મની… હે ભારતીયો, ગોરા એવં પશ્ચિમી દેશોના રેપ વગેરે અંગેના સાચા તેમ જ પૂરા આંકડા મેળવવા પણ કઠિન છે. એ સિવાય જાપાન કે કેનેડાને પણ ઓછા ના આંકશો. મોરોક્કો હોય કે ટર્કી હોય કે પેલેસ્ટાઇન, આંકડા બધે બિહામણા છે.